ویکیپدیا:ایدارهچیلر بیلدیری تابلوسو/آرشیو۲
دییشدیرمه ساواشی/۳ قایتاریش پوْزونتوسو – اۇیغون اوْلمایان ایشلدن آدلاری – قوْروما – داشیما ایستکلری – گئچمیشلری بیرلشدیرمک – آیری موردلر / start a new (English) discussion thread
دفعهلرجه تیکرار اولونان بحث ائدیلمهمیش یا بحثده نتیجهیه چاتمامیش دگیشمهلر[دَییشدیر]
ایشلدن @Alp Er Tunqa: دفعهلرجه نچه مقالهده بحث ائتمهدن و نتیجهیه یئتیشمهدن اؤز سلیقهسی اساسیندا، مناقشهلی دگیشمهلر ائلهییر. سؤزجوک سئچیمینده ایدارهچیلرین یازیلارینا باخاراق نتیجهیه یئتیشمهمک بللی دیر اما بو ایشلدن اؤز سئودیگی نتیجهنی سئچیلمیش سؤزجوک تانیدیر. چوخلو مقالهلرده تۆرکجه سؤزجوکلری سیلیب فارسجا سؤزجوکلری یازیر. مقالهلر اۆستونده ایشلهیهنلر بو دگیشمهلر قارشیسیندا دورماق ایستهسلر "اۆچ قایتاریش پوزونتوسو" یا "دگیشمه ساواشی" اۆز وئرهجک دیر. ایدارهچیلردن دیلهییرم مسئلهنی آراشدیریب منیم یانلیشیم وارسا منه دئسینلر و بو ایشلدنین یانلیشی وارسا گرک اولان ایشی ائتسینلر.--Arslanteginghazi (دانیشیق) ۱۳ فئوریه ۲۰۱۶، ساعت ۱۶:۳۱ (UTC)
ارسلان بی ویکی پدیا دموکراسی دییل کی هر ایش دانیشیق و سس وئرمه ایله قاباغا گئتسین.
من تکجه تانیش اولمایان سؤزلری تانیش سؤزلرله دییشدیردیم. اینصافا آذربایجاندا کیم تورکیه لیلر کیمین ائشیک یئرینه دیش، وزیر یئرینه باخان دئییر؟
سئچیلمیش کلمه نی من یوخ ایلغیم بی بللی لشدیرمیشدی.
اؤز تورکجه دالیسیجا اولماق یئرینه بو نئچه ایل ویکیده اولدوغوزدا یازی قوراللارینی بیر سری دیقتله اوخوسایدیز، دییشمک یئرینه دگیشمک یازمازدینیز. آلپ ار تونقا✉ ۱۳ فئوریه ۲۰۱۶، ساعت ۱۷:۲۷ (UTC)
- ویکیمیزین یئنی آچیلمیش اوْلدوغو اۆچون ایختیلاف یارادا بیلن یئرلرده دؤزوملو اوْلاراق دانیشیقدان فایدالانمامیز داها مصلحت اوْلا بیلیر دئیه دۆشونورم. دئمک بۇ قوْنودا بیر آز داها دیقّتلی اوْلمالیییق؛ منجه سؤزجوکلرده تعادول اصلینی ساخلامایا چالیشمامیز گرکدیر؛ بیر یاندان سؤزجوکلرین دۆزگون اوْلماسینا دیقّت گؤسترمهلیییک٬ آیری طرفدن ده اوْلدوقجا تانیش اوْلان سؤزجوکلری سئچیب ایشلتمهلیییک. هابئله حدّیندن آرتیق حساسیت گؤسترمهنین نتیجهسی ده ویکیمیزین نفعینه دئییل. حؤرمتله Ilğım (دانیشیق) ۱۳ فئوریه ۲۰۱۶، ساعت ۱۸:۳۸ (UTC)
- سیز اؤزوز نهدن قوراللاری اوخومامیسیز؟ حؤصلهسیز یاراتدیغیز شابلونلاردا یاریمفاصلهنی نهدن رعایت ائتمیرسیز؟ بعضیلرین سؤزی یادیما تۆشور، تۆرکجهنی فارسجا ایله موقایسهده تۆرکجهنی گۆجسوز تانیدانلار! تۆرکجه سؤزجوکلری حافظهلردن سیلیب سونرا تۆرکجهیه گۆجسوز دئیهنلر!--Arslanteginghazi (دانیشیق) ۱۳ فئوریه ۲۰۱۶، ساعت ۱۹:۴۸ (UTC)
تورک دیلی اؤیرتیمی یاساق اولان مملکتده، تورک دیلینده یازانلارین هامیسی اکابیر ساوادلی دیرلار و هئچ کیمسه دئیه بیلمز من دوزگون اؤیرتیم آلمیشام. یازانلارین چوخ ساییسی، 100% تورکیه و آزربایجان جومهوریتلرینین مدیاسیندان ائتکیلنیبلر. بونلار تورک ویکی سینه گلیب یازسالار باشلارینا دولانمالی ییق. آنجاق یازیقلار اولسون، بو آرادا بیر سایی اؤز دوروموموزو، اینگیلیس ویکیسی و فارس ویکیسی ایله موقایسه ائدیب(!!!!)، اؤزلریندن چیخارتدیغی یازماق قوراللارینا گؤره، باشقا یازانلاری بلوکلامالاری ، گرچکدن چوخ گولونج، اوزوجو، و البته شوبههلیدیر. --آلپرتونقا آزربایجانلی (دانیشیق) ۱۳ فئوریه ۲۰۱۶، ساعت ۲۱:۲۱ (UTC)
- حؤرمتلی عزیز یوْلداشلار لۆطف ائدین اَیر سیزجه بیری قایدالاری پوْزوب اوْ لینکیده وئرین تا ایدارهچیلر لینکه باخیب و دَقیقلشدیرمهدن سوْنرا فیکیرلرین و نتیجهنی بیلیندیرسینلر.ایشلدنلر دیقتّلی اوْلسۇنلار کی هر بیر مقالهده کی فیکیر فرقلری وار گرک دَییشدیرمه ائتمهدن قاباق صفحهنین دانیشیقیندا فیکیرلرین پایلاشالار سوْن نتیجهدن سوْنرا دَیشدیرمه ائتسینله غیری بۇ اوْلسا مقالهنین اۆستونده قایتاریش پوْزۇنتوسو اوْلار و یا دَییشدیرمه ساواشی تۆشر بونلارا باخاراق دانیشیق صفحهلردن ایستیفاده ائدینE THP (دانیشیق) ۱۴ فئوریه ۲۰۱۶، ساعت ۰۸:۳۹ (UTC)
بو ویکده هئچ یازان یوخدو یازلمیش سوزلری سیلیرسینیز بیر نفر یوخدو یازسین 3 آیدی بورا باش چکیرم تکجه 5 صحیفه یازیلیب بئله اولسا بو ویکی آزربایجان اوچون فایدالی اولماز حورمتلهWdfr4jh (دانیشیق) ۱۶ فئوریه ۲۰۱۶، ساعت ۱۴:۰۰ (UTC)
- احمد بایتورسون اوغلو مقالهسینده سۆرگون سؤزجوگو سیلینیب، یئرینه تبعید یازیلیر. من آلپ ار تونقا بیدن دیلهمیشم بحث صفحهسینده سۆرگون کلمهسین دییشمهسینین دلیلین یازسین و اونون اۆستونده بحث ائدهک اما آلپ ارتونقا بی بو ایستگه باخمایاراق اؤز ایشین دواملاییر. ایندیکی کیمی موقعیتلرده ایدارهچیلر ایشلدنلری بحث ائتمهیه چاغیرارلار لکن آلپ ارتونقا بی بحث ائتمهدن و اؤز سؤزون اثبات ائتمهدن دییشمهیه اقدام ائلیر. ایدارهچیلر بویورسونلار نه ائتمهلییم. من آلپ ارتونقا بیی دانیشیغا چاغیریرام اما ... (ایلغیم بی بویورموشدولار دؤزوملو اولاق و دانیشیقدان فایدالاناق)--Arslanteginghazi (دانیشیق) ۱۶ فئوریه ۲۰۱۶، ساعت ۱۵:۳۶ (UTC)
- @Amir a57:٬ @E THP: بیلر٬ سیز ده مصلحت بیلسز دفعهلرجه شیکایته چکیلمیش اوْلان بۇ مسألهنین بیر یوْللوق حل اوْلونماسینا بیر چاره تاپاق. منجه عرب خطّینده یازیلمیش تۆرکجه سؤزلوکلری قایناق تۇتارساق بۇ سؤزجوک مسألهسینی بیر یوْللوق حل ائده بیلریک؛ دئمک «قایناق اصلینه باخاراق٬ عرب خطّینده اوْلان تۆرکجه سؤزلوکلرده٬ تۆرکجهده وار ساییلان سؤزجوکلری ویکیپدیادا ایشلتمک اوْلار. عکسینه بۇ سؤزجوکلری باشقا دیللرده اوْلان قارشیلیقلارینا چئویرمک "تۆرکجه" ویکیپدیانین دیلیندن خاریج بیر دیلده یازماق کیمی ساییلیر». سیز ده موافیق اوْلساز بۇندان بئله بۇ اساسدا سؤزجوک مسألهسینی قارشیلایاق. حؤرمتله --Ilğım (دانیشیق) ۱۴ مئی ۲۰۱۶، ساعت ۱۴:۴۲ (UTC)
- من اوز نظریمی دفعه لرجه دئمیشم نه قدر بو ویکینی تخصصی ائدک و ائتمک ده اولار او قدر ویکی ده چالیشان آز اولاجاق نتیجه ده ویکیینین چالیشانلاری دا سئچیلمیش اولاجاق آشاغی سطح ده بیر سئری یازی قایدالاری ایجرا اولونسا کفایت ائدر ویکی نین سیاستی گرک بو مسائیلی چتین ائتمه سین و اونملی بو کی بیزیم بو دورموموزنان و هابئله مکتب و فرهنگیستانین اولمامازلیغی بو حالاچان الیمیزی باغلی قویوب و اونون اوستونده هئچ بیر قانونو دا ایلزام ائتمک اولماز اوستده گئدیلن بحث لر بوندان حکایت ائدیر کی بیزیم خالیقین آراسیندا هله بو ساواش وار دگیشمه اولسون یا دا دییشمه اولسون بونلاردا هامیسی قاییدیر منیم سوزومه نتیجه بو کی بو قانون و قاییدالاری ویکی ده ایجرا اولونماسینا تاکید و هابئله تشویق اولا بیلر سانکی ایلزام ائتمک منجه اولمویاجاق--Amir a57 (دانیشیق) ۱۴ مئی ۲۰۱۶، ساعت ۱۷:۱۷ (UTC)
- منده امیر بیله بیر فیکیردهیم چوخلو ایشلدنلری زورا قوْشماساق یاخشی دیر یاواش یاواش ایشلدنلر تجروبه قازانیب قایدالارا یاخین گلرلر آما موناقیشه اولان یرلرده قایناغلار موشکولو حل ائدر. حؤرمتلهE THP (دانیشیق) ۱۵ مئی ۲۰۱۶، ساعت ۰۶:۲۹ (UTC)
-
- من ده سیزینله عئینی فیکیردهیم؛ سؤزلوکلری اصل تۇتماغین هدفی ده تجرۆبهسیز ایشلدنلرین چالیشمالارینی چتینلشدیرمک دئییل٬ تۆرکجه سؤزجوکلری ایصرارلا سیلمهلری[۱][۲] دایاندیرماقدیر. بیلدیگینیز کیمی بۇنون کیمی ایشلر دفعهلرجه اۇزون فایداسیز بحثلره چکیلهرک ایستیفادهچیلرین واختینی هدره وئریب راحاتسیزلیقلار یارادیبدیر. آیری طرفدن «اۇستان» کیمی سؤزجوکلری دیلیمیزه یئرلشدیرمهیه یوْل آچیبدیر٬ حالبوکی بۇ سؤزجوک فارسجادا بئله یئنی یارانمیش سؤزجوکلردندیر. سؤزلوکلری اساس تۇتماق سؤزجوک سئچیمینده "ایبهام" مسألهسینی حل ائدهجک؛ هابئله بئله اۇزون بحثلری قیسا و قطعی شکیلده نتیجهیه یئتیرهرک ایستیفادهچیلرین واختینی ده آچاجاقدیر. حؤرمتله --Ilğım (دانیشیق) ۱۵ مئی ۲۰۱۶، ساعت ۰۸:۵۶ (UTC)
- منجه ده سؤزلوکلری اساس تۇتماق بیزی فایداسیز دانیشیقلاردان قورتاراجاقدیر.--Arslanteginghazi (دانیشیق) ۱۵ مئی ۲۰۱۶، ساعت ۱۰:۱۶ (UTC)
حؤرمتلی یولداشلار. سؤزلوکلری معیار توتماقدا بعضی شئیلری اونوتمامالیییق. سیز بؤیوک و گوجلو سؤزلوکلره باخسانیز گؤررسینیز کی تقریبا بوتون بو کلمهلر ایچلرینده وار: هم اولاردا مثلا حمله کلمهسی گلیب هم ده سالدیری. هم باشکند یازیلیب هم ده پایتاخت. هم فضا یازیلیب هم ده اوزای. گوجلو سؤزلوک اساسا بیر دیلده اولان و یاخین دیللرده (آنادولو تورکجهسی، عربجه، فارسجا، روسجا) ایشلنن اساس کلمهلری احتیوا ائدیر. حله قالسین هانسی سؤزلوکلر بحثی! بیری بیر سؤزلوگه ایستیناد ائدهرک یازیر دنکلم، باشقاسی گلیب ائله همن سؤزلوگه ایستیناد ائدهرک یازیر موعادیله! منیم نظریمجه سؤزلوکلری اساس توتماق بیزیم بورداکی مسئلهنی حل ائدهبیلر قابیلیتینه مالیک دئییل. تکجه دیلی تنظیم ائدن بیر تشکیلات بو ایشی گؤره بیلر. بیز مثلا باکیدا یئر آلان «آذربایجان میلّی علملر آکادمیاسی» کیمی گوجلو بیر تشکیلاتدان عاغیللی یوللا ایستیفاده ائده بیلریک: لاتینجا-یونانجا و روسجادان و ... آلینمیش کلمهلری بیزه تانیش اولانلارلا دییشسک بیزه ان فایدالی اولا بیلر. بو دیل بیزیم بورداکی دیلیمیزله تقریبا عینی دیر. بو ایشی قاباقلار دا بیزیم دیلیمیز اوسته چالیشان عالیملریمیز گؤرموشلر: مثلا پروفسور جواد هئیتین یاراتدیغی وارلیق تشکیلاتی تقریبا همن بو ایشی گؤرموشدور: «آذربایجان میلّی علملر آکادمیاسی» طرفینده تنظیم اولونموش دیلی معیار توتاراق خالق دیلینه و معاریفینه تطبیقلشدیرمیشدیر. یوخسا گلیب بوردا «فرهنگستان زبان فارسی» و یا «تورک دیلی کورومو» کیمی تشکیلاتلاردان اثرلنهرک اؤزوموزه بیر قوندارما طرز ایختیراع ائتسک بورانی محدود ائتمیش کیمی ساییلاجاییق. فارس دیلی بیزه خاریجی دیل حساب اولونور؛ آنادولو تورکجهسی ده بیزه قونشو بیر دیل حساب اولونور (بئش یوز ایل زامان آیریلیغی وار). آذربایجان تورکجهسی بیزیم اؤز دیلیمیز دیر. بیر پارا کلمه فرقلیگیندن باشقا داها آیری فرقیمیز یوخدور بیزیم شومال طرزییله. بیز بو بؤیوک پوتانسیئللریمیزی قویوب گئدیب یاد یاد کلمهلردن و طرزلردن فایدالانماق ایستیریک. Matreeks (دانیشیق) ۱۳ جولای ۲۰۱۶، ساعت ۱۹:۳۴ (UTC)
ایشلدن:Alp Er Tunqa[دَییشدیر]
داها اؤنجه سؤزجوک و آد قوْیما قوْنوسوندا دفعهلرجه دانیشیق آپارمادان مۆناقیشهلی دییشدیرمهلر ائدهرک[۳][۴][۵] دییشیکلیک دؤیوشلری یارادان آلپ ار تونقا بی٬ بۇرادا آغیر نزاکتسیزلیکلردن ایستیفاده ائدیبدیر (آلپ ار تونقا بی اؤز دئدیگینه گؤره قانونلاری بیلیر). بحثده ایشتیراکیمین اوْلدوغو و آدیمین کئچدیگینه گؤره٬ طرفسیز بیر قرارین آلینماسی اۆچون٬ لۆطفاً سیزلر @Amir a57:٬ @E THP: بۇ مسألهنین قرارینی بللی ائدینیز. سایغیلارلا --Ilğım (دانیشیق) ۱۵ مئی ۲۰۱۶، ساعت ۱۲:۱۹ (UTC)
- چوْخ ساغ اوْلون. بۇنو دا آرتیرمالییام کی متاویکی Checkuser-ده Otor tanry و چوْخلو آیپینین آلپ ار تونقا بی طرفیندن ایستیفاده اوْلونما مسألهسی بۇ شکیلده دئییلیبدیر: «...Otor tanry is a potential sock of Alp Er Tunga, as well as many IPs on the range that he uses.» حؤرمتله --Ilğım (دانیشیق) ۲۹ مئی ۲۰۱۶، ساعت ۱۱:۰۲ (UTC)
@Amir a57:٬ @E THP:. ایشلدن آلپ ار تونقا ادلب اوستانی مقالهسینده یئنه دانیشیق آپارمادان گئری قایتارما ائدهرک دییشدیرمه ساواشینا گیرمیشدیر٬ دانیشیق صفحهسینده نهدن دانیشیق آپارمادینیز سوْروشدوغومدا دا نه دانیشیغی دئیه جاواب یازمیشدیر٬ حالبوکی دییشدیرمه قیساسیندا «دانیشیق صفحهیه باخینیز» دئیه ایشلدنی دانیشیغا چاغیرمیشدیم. آیریجا بۇرادا آشکارجا ویکیمیزین باغلاتماسینا چالیشاجاغینی یازمیشدیر؛ بۇ اساسدا («ایشلدنلر گۆندهلیک اۆچ گئری قایتارما قۇرالینی پوْزماسالار دا٬ ناراحاتلیق وئرمه و یا دییشیکلیک دؤیوشونه گیرمیش اوْلما سببلری ایله ده بلوْکلانا بیلرلر») ایشلدنین دییشدیرمه ساواشلاری باشلاتماقدا سابیقهسینه گؤره ([۷][۸][۹])٬ آیپیلردن سوءایستیفادهسینه گؤره (مثلاً داها اؤنجه آلپ ار تونقا بی «... دوشمانلاريميز بيزه راحاتجا عقده ای آدی قويا بيلرلر.» دئيه يازميش ايدی؛ آز سوْنرا بير آیپی دييشيکليک قيساسيندا «کولتورو از کجات درآوردي, عقده ای. خيلی متاسفم که تو آذری واسه فرهنگ معادل نداريد.» دئيه «کولتور» يئرينه «فرهنگ» يازميشدی.)٬ و ویکیمیزی علناً تهدید ائتدیگینه گؤره ایشلدنین باغلانماسینی ریجا ائدیرم. ویکیمیزین باغلاتماسی موردینده داها اؤنجه ده آلپ ار تونقا بیدن ایکی طرفلی بیر داورانما گؤرونموشدو: (فارسجا ويکیده آلپ ار تونقا بی مرد تنها بيه «...در ضمن يک مشارکت گروهي ... ترتيب داديم. اگه جناب عالي و بقيه دوستان تمايل و وقت داشتيد حتما از مشارکتتون خوشحال ميشيم. انشالله به زودي به ۱۰۰۰۰ مقاله مي رسيم و جشن ۱۰ هزارگي رو به شما که متخصص اين کاريد مي سپاريم.» يازميش؛ آنجاق بۇ طرفدن تۆرکجه ويکيميزده «...بيزيم ويکی يه ده بئله بهانه لری گئتيريب باغلاتديرارلار. دئمه يين ائده بيلمزلر کي مردتنها کيمي چوخلو نفوذلو آداملاري ويکي مديا تشکيلاتيندا واردير.» دئيه «...تورکيه طرزي يازماق بيزيم خئيريميزه دئييل» سؤزونه سبب گتيرهرک ویکیمیزه چاغیردیغی «مرد تنها» بیین ویکیمیزی باغلادا بیلهجگینی اوْرتایا چکمیشدیر!) زحمتدیر یئنه طرفسیز بیر قرارین آلینماسی اۆچون لۆطفاً سیزلر بۇ مسألهنی حل ائدینیز. حؤرمتله --Ilğım (دانیشیق) ۱ ژوئن ۲۰۱۶، ساعت ۰۶:۲۰ (UTC)
سؤزجوک سئچیمینده ده «شاهمرسی سؤزلوگو» و «ارک سؤزلوگو» قایناق گؤستریلدیگی حالدا «قایناق یازییلماییبدیر» دئیه سئچیلمیش سؤزجوگو سیلمیشدیر. حؤرمتله --Ilğım (دانیشیق) ۱ ژوئن ۲۰۱۶، ساعت ۰۶:۳۱ (UTC)
ایش آرتیق بئله حرکتلره[۱۰][۱۱][۱۲] چکیلیبدیر! --Ilğım (دانیشیق) ۱ ژوئن ۲۰۱۶، ساعت ۱۷:۴۷ (UTC)
- منجه مسئله آیدیندیر. او گۆنلری خاطیرلایین کی بیزیم ویکی رسمی اولمامیشدی! هامینین اۆرگی ویکیدن سوغوموشدو و چالیشان ایشلدیچی یوخودو، اؤزگه ویکی!نین نفوذلو ایشلدیچیلری بیزیم ویکییه قارشی سس وئرمیشدیلر و ویکیمیزین یولا دۆشمهسینه داش آتیردیلار. بو چاغدا بیر ایشلدیچی بیزیم رسمی اولمایان ویکیده فعالیته باشلادی و گئجه گۆندوز چالیشماسیله مقاله سایین چوخالتدی. مقاله ساییسینین چوخالماسیله بیر چاغدا اؤزگه ویکی!نین نفوذلولاری قارشی سسلرین آلدیلار! ویکیمیز ایشه باشلادی و او چالیشان فرد ایدارهچیلیگه اؤزون آداقلی ائتدی! اما امیر ابراهیمی بیله اولان موجادله اۆچون ایدارهچی اولانمادی! اؤزگه ویکی نهدن قارشی سسلرین آلدی؟ نهدن بیزیم باخیشلاریمیزا بیر لحظه دؤزوملری اولمایانلار ویکیمیزین قۇرولماغییلا سسبیر اولدولار؟ ویکیمیزین ایدارهچی هیئتینده نفوذلارینی تثبیت ائدهبیلهجکلرینی اینانماق اۆچون؟ منجه ههن اونون اۆچون! اما امیر ابراهیمی بی بیله، بیلمییه، بو اولایین قاباغین آلدی. من ایلک گۆنلر او ایشلدیچیله ایمیل یوللاییب ارتباط قۇرموشدوم و ایکی ایستگیم واریدی: ۱) ویکیمیزی بعضی حساسیت یارالدان سیاسی مسئلهلردن اۇزاق ساخلاماق. ۲) یازی طرزینده داغینیقلیق یارانماماق اۆچون ایکی اۆچ سؤزلوگو اساس سئچیب ایشلتمک. او ایشلدیچی منیم اول ایستگیمدن استقبال ائدیب ایکینجییه گؤره یا نظرین بیلدیرمدی یا قارشی چیخدی! اؤزوموزدن بیر سورو سوروشاق، اؤزگه ویکی ندن بۇرا نفوذ ائتمه ایستهسین؟ منجه ایکی دلیلی واردیر. ۱) تاریخ و جامعهیه گؤره اولان مقالهلرده ال آپارماق ۲) دیل باخیمیندان تۆرکجهنی اؤز سئودیکلری کیمی یازدیرماق. آیدیندیر بو آماجلار محقق اولمادیلار. ایندی نه ائتمهلیدیرلر؟ تفرقه سالیب ویکینی گۆجسوزلدیب و سونرا باغلاتسینلار. ایندی ویکیده بعضیلرین ایشلری بعضیلرین یولون تمثیل ائدیر! بو وضعیتدن چیخماغین بیر یولو واردیر، مقاله یاراتماقلا یان یانا ویکیده ایشلهمگین و تۆرکجهنی دۆز یازماغین اؤرگهدن ویدئولار حاضیرلاییب، یایماق و ایشلدن سایسین چوخالتماق. من ایندی او گۆنو گؤرورم کی سس وئرمهلرده بیر ایکی مقاله یاراتماغی گئچمیشلرینده اولمایانلار بیزیم ویکینین گلجگین تعیین ائتمک ایستهییرلر. بونون قاباغین آلماق منجه ویکینی تبلیغ ائدیب عموملاشدیرماقدیر. --Arslanteginghazi (دانیشیق) ۱ ژوئن ۲۰۱۶، ساعت ۰۹:۱۵ (UTC)
- ایشلدن آلپرتونقا تکجه ایستگی بۇرانین هامی طرفیندن اوْخونماسی و مقاله یارادا بیلمهسیدیر،آما بعضی دوستلارین دا نیّتی تورکجه ویکینی نئچه نفر سوزلوک الینده اوْلان فردلره محدود ائلهمک دی . ویکی ایندیه قدرده ائله نئچه نفره محدودلاشدیریلیب،اورمیه کیمی شهردن 5 نفر چالیشقان ایشلدنین اوْلماماسی مطلبی آچیق گؤرسدیر کی تورکجه ویکی نه قدر دۆز مسیرده حرکت ائلییب و ائلییر.M.XIII (دانیشیق) ۱ ژوئن ۲۰۱۶، ساعت ۰۹:۵۷ (UTC)
M.XIII بی سؤزلوگو هرکس راحاتجا الده ائده بیلر (شاهمرسی سؤزلوگو)؛ بۇ بهانهلر ایله قایناق اصلینی یوْخ سایماق اوْلماز. جالیبدیر کی بعضی یوْلداشلاریمیز ان اعتیبارلی قایناقلارا بئله قارشی چیخیرلار؛ عرب خطّینده ایراندا یازیلمیش اوْلان سؤزلوکلر ده قایناق ساییلمازسا دا نه قایناق ساییلا بیلر کی؟! حؤرمتله --Ilğım (دانیشیق) ۱ ژوئن ۲۰۱۶، ساعت ۱۰:۳۹ (UTC)
- Ilğım بی منظوروم بو دئییل دی کی قایناق سوزلوگو (شاهمرسی سؤزلوگو) تاپیلمایان و اله دۆشموین بیر قایناقدیر، منظورم بو دورکی اوخوجولاردان اینتظاریمیز اوْلابیلمز ایکی خط مطلبی اوْخوماق اۆچون بئش دفعه سؤزلوک اۆستونه قاچا.بۇجور حوصلهلی اوخوجو میلیوندا بیر تاپیلماز! ویکیپدیانین هئچ دیلی بوقدر خلقینین دیلیندن فرقلی دئییل و بیزیمکی تقریباً خاریجی دیله بنزییر! . ایندی مثلاً:region سس وئرمهسینده سیز آلان نی سئچیبسینیز ،منطقه دییک عربجه دیر ندن یاری تانیش بؤلگهنی بوراخیب آلانی سئچیرسینیز! [۱۳]، جالیب بوردا دیر region ا تورکیهده بؤلگه دئییلیر.M.XIII (دانیشیق) ۱ ژوئن ۲۰۱۶، ساعت ۱۵:۱۶ (UTC)
بۇراسی سؤزجوک سئچیمی صفحهسی دئییل٬ سؤزجوک دانیشیغینی (نهدن بۇ سؤزجوگو سئچدینیز دئمگینیزی!) اۇیغون یئرده یازاراق بحثی اصلی مؤوضوعوندان اۇزاقلاتمایین. بحث آلپ ار تونقا بیین داورانیشلاری و ویکیمیزین باغلانماغا تهدید اوْلونماسیدیر؛ نظره گلنی بعضی ایشلدنلرین ایشلری ویکیمیزده ایختیلاف یاراتماق و حتّی ویکیمیزی باغلاتدیرماق جهتینده گئتمکدهدیر. --Ilğım (دانیشیق) ۱ ژوئن ۲۰۱۶، ساعت ۱۶:۱۱ (UTC)
فارسجا ویکیده آلپ ار تونقا بیین یازدیغی مرد تنها بیین دانیشیق صفحهسینده: «اگر نمی توان اصلاحش کرد باید بسته شود تا شاید کاربران یک زبان دیگر بتوانند بهتر از این امکانات استفاده کنند.»! ویکیمیزین باغلاتماسینا چالیشمالار باشلانیب! --Ilğım (دانیشیق) ۱ ژوئن ۲۰۱۶، ساعت ۱۶:۵۲ (UTC)
منیم بیریندن قورخوم یوخدور هن بئله گئتسه بورانین باغلانماسی اۆچون الیمدن گلنی ائدرم چونکو بو ایشلرینیزله بورا فورصت یئرینه دیلیمیز اۆچون بیر تهدیده دؤنوبدور، طرف بیر عمر فارسجا یازماقدان سونرا دئییر گئدیم اؤز آنا دیلیمه بیر ایش گؤروم آنجاق گلیب بورانی گؤروب دئییر تورکو یازیب اوخوماق چوخ چتین بیر ایش دیر من ائله باشاردیغیم ایشه گئدیب فارسجانی یازیب اوْخویارام. ویکی مدیا دئییر ویکی ده ۲-۳ تیراژسیز سؤزلوک اساسیندا یوخ اولدوقجا دانیشیق دیلینیزه یاخین یازین تا اکثریتینیز آنلاییب قاتیلسین آنجاق بورانین یازیلارینی خالقیمیزین ۹۹٪ ی آنلامیر و اوْنا گؤره بوراسی ویکی امکاناتلارینی هدره وئریر و اؤزلریده بیلسهلر همن بورانی باغلارلار. بیزیم لیاقتیمیز اولماسا بورانی بیر آیری قدرینی بیلن دیله وئررلر. بیر آز آییلین و جامعهمیزین واقعیتلرینی گؤرون: تورک دیلی هر گون اریییر، زنجان الدن گئدیب، غربی آذربایجانی اورمولولار کوردلره باغیشلاییب ( اؤز تورکجه دالیسیجا اولونجا توپراقلاریزی کوردلردن قورویا بیلسز فت ایش گؤروبسوز) اردبیل ده آدام قالماییب، تبریزده ۳۰-۴۰ ایل سونرا فارسلار تورکلردن چوخ اولاجاق اوندا سیز آری دورو دیل دالیسیجاسینیز؟ اومورام گئج اولمادان آییلاسینیز.آلپ ار تونقا✉ ۱ ژوئن ۲۰۱۶، ساعت ۱۷:۱۹ (UTC)
- آمارلاریزا قایناق وئرهبیلرسیزمی؟ یوخ؟ ویکیمیزین یازیلاریندا ایشلنن سؤزجوکلرین یۆزه نئچهسی اوستان، شهرستان و ... دیر؟ ویکیمیزی اوخویانلارین یۆزه نئچهسی شهریستانلارین بیر سطرلیک مقالهلرین اوخویورلار؟ مسئله آیری مسئلهدیر. نجور اولور ویلایت کلمهسی ویکینین هامیسین اوخونابیلمز ائدیر؟ مغلطهنین حدی وار!--Arslanteginghazi (دانیشیق) ۱ ژوئن ۲۰۱۶، ساعت ۱۷:۵۲ (UTC)
- سلاملار، منه اتهام ووروردی عئینی زاماندا نئچه رول اوینورام، ایندی گئدیب فارس ویکی یه یالواریر بورانی باغلاتسین، اوتانیب اریمدن ده بو آلچاق ایشه افتخار ائدیر. چوخ یاخشی اولدو اؤزون تانیتدی. باشکند زاد بهانه ایدی بو تورکجه چالیشقانلاری دایاندیرسین. اوزوجولوکله بونون توطئه لرینه گؤره 4 آی بلوک اولدوم. --Arda Arpaçaylı (دانیشیق) ۱ ژوئن ۲۰۱۶، ساعت ۲۱:۲۶ (UTC)
آلپ ار تونقا بی ویکیمدیادا ویکیمیزین باغلاتدیرماسی اۆچون ایستک یازیبدیر[۱۴][۱۵]! بۇرانین آذربایجان جۆمهۇریتی تۆرکجهسی٬ آنادوْلو تۆرکجهسی و عوْثمانلی تۆرکجهسینده (!) اوْلدوغونو و یازیلارین ۹۹٪ خالقا تانیش اوْلمادیغینی ایدّیعا ائدیبدیر. لۆطفاً ویکیمدیایا گئدهرک بۇ ایدّیعالارین دوْغرو اوْلمادیغینی و عیناد اۆزوندن یازیلدیغینی سؤیلهیینیز. حؤرمتله --Ilğım (دانیشیق) ۲ ژوئن ۲۰۱۶، ساعت ۰۳:۳۹ (UTC) البته بۇ یئرسیز ایدّیعالارین جاوابی ویکیمدیا ایدارهچیلری طرفیندن بئله وئریلدی: You should raise this issue on azb wiki. --Ilğım (دانیشیق) ۲ ژوئن ۲۰۱۶، ساعت ۰۴:۱۹ (UTC)
- قاییداق اصل موضوعا، اوّلده Arslanteginghazi و Ilğım بی باشکند، مساژ و..... دئمگینیزدن بللیدیر نه قدر آلپرتونقانین سؤزلری ایدّیعادیر.ایکینجیسی ندن حقیقتی قبول ائتمکدن چکینیرسیز؟مثلاً (بو خبره) باخین،اؤزونوزو ایطیلاعسیزلیغا وورمایین.اۆچونجوسو؛ ندن ایستهمیریز هامی ویکیپدیایا قوْشولا؟ اگر بۇرانین موشکولو سیزین (یانلیش) سیاستینیز دئییل، بۇیورون گؤروک سورون ندیر؟ ایختیارسیزین الینیزده اوْلماغا رغماً؛ بۇ سوْن 6 آیدا ندن آلتی نفر تورکجهیه جذب اوْلویوب؟ اوْلمویا ایستیرسیز آلتی ایلده بو یوْلو گئده سیز.سوْنرا سیزلرین لۆطفونوزلا تورکجه ویکیپدیا عملده باغلانیب لازیم دئییل کی آلپرتونقا بورانی باغلاتدیرا. آلپرتونقانین دا هدفی بۇرانی دۆز یوْلونا گتیریب و ایصلاح ائلهمکدیر. یازدیغیلارینا دیقت چکین؛
(?how we could change this) اوبیر یئرده (?how we could change or if no close this).اگر change ه اعتیقادینز یوْخدو بللیدیر بو رونقسیز دۇروما راضی سیز و سهواً یا قصداً تورکجه نین دۆشمنلگینه چالیشیرسیز .M.XIII (دانیشیق) ۲ ژوئن ۲۰۱۶، ساعت ۰۹:۴۱ (UTC)
- سلام علیکم.--Arslanteginghazi (دانیشیق) ۲ ژوئن ۲۰۱۶، ساعت ۱۱:۲۰ (UTC)
- مۆشکول وارسا بیزیم چوْخ گؤزل سؤزجوکلریمیزوار اوْنلاردان ایستیفاده ائدین،اوْنلارین آراسیندا ایختیلاف اوْلسا سسوئرمهدن یاردیم آلین.آیری سؤزلر ارزیش سیزدیر مثل ویکینین باغلانماسی و دیگر دانیشیقلار.حؤرمتله E THP (دانیشیق) ۱۱ ژوئن ۲۰۱۶، ساعت ۰۵:۵۸ (UTC)
سالاملار یولداشلارا. آدام یوخاریدا گلن بحثلری اوخویاندا بونو راحاتجا آنلایا بیلیر کی بوتون بو موشکیللر یازی قوراللارینین یازیلیم طرزینی رعایت ائتمهمکدن ایرهلی گلیر. بو قوراللار تکجه اورتوقرافی یا حرفلرین نئجه یازیلیشینی بیان ائتمیرلر؛ بونلار کلمه سئچیمی، شیوه و ... ده احاطه ائدیرلر. بوتون بوردا اولان بحثلر قاباقجا دیلچی عالیملریمیزین آراسیندا ایللر بویو دفعهلرجه بحثه قویولوب و نتیجهلری یازی قوراللاری اولموشدور. بیزیم تکجه مرجعیمیز بو یازی قوراللاری دیر. بو قوراللاری یازان عالیملریمیزین باشقا یازیلاری معیار توتولمالی دیر. ان گؤزل نومونهسی ده وارلیق درگیسی دیر. بیزیم دیلیمیزین ان گلیشمیش و اینکیشاف ائتمیش ادبی شیوهسی بو درگیده عکس ائتدیریلمیشدیر. دیلیمیزده بوندان یاخشی سیستماتیزه اولمونموش قایناق چتین تاپیلیر.
من تکلیف ائدیرم هر یئرده باغلی بیر قاپییا توش گلیریکسه بو قوراللارین یازی طرزی و وارلیغین ادبی یازی طرزی مرجع توتولسون. قانون اولماسا هر شئی قاریشار بیربیرینه. بیزیم دیلی تنظیم ائدن رسمی بیر موسیسه یا تشکیلات یوخدور. آذربایجان جومهوریتینده بو ایش آذربایجان میلّی علملر آکادمیاسی بوینوندا دیر. تورکیهده تورک دیلی کورومو. ایراندا فرهنگستان زبان فارسی بو ایشی گؤرور. آما بیزیم دیلیمیزین رسمی بیر تنظیملهین تشکیلاتی یوخدور. بوتون بو بحثلر ده بو یوخلوقدان قاباغا گلیر. بیز بوردا آما ائلهیه بیلریک رحمتلیک دوکتور جواد هئیت بیزه یادیگار قویدوغو وارلیق درگیسینی معیار قویاق و یازیلاریمیزی بو اساسدا ایرهلی سورک. بیزیم بؤیوک عالیملریمیز نئچه ایل بوندان اؤنجه دوکتور هئتین یاراتدیغی وارلیق تشکیلاتینی مرجع توتاراق دیلیمیزی تنظیملهین غئیر رسمی موسیسه کیمی قبول ائتمشلر. بیز ده بئله ائده بیلریک. بو یازیلاز بیزه یول گؤستریرلر. بونلاری اوخوماق و یازلاریمیزی بونلارا اوخشاتماق بیزیم تکجه چیخیش یولوموز اولا بیلر.
ایفراط و تفریط یوخاریداکی بحثلرده تام گؤرسنیر. آرسلان تگین قاضی بی و آردا بی تورکیهیه و چیلخا تورکجه یازماغا تمایوللری وار. آلپ ارتونقا بی ده فارس دیلیندن تاثیر آلمیش تورکجهیه تمایولو وار. سیز بو یازی قوراللارینین یا وارلیق درگیسینین یازیلدیغی دیله باخسانیز بو هر ایکی یولون بو یازیلارلا فرقلی اولدوقلارینی گؤره بیلرسینیز. منیم نظریمه بو هر ایکی طرز دیلیمیزه ضربه وورا بیلر: فارس دیلی طرزینی حسابسیز ایشلتمک تورکجهنین اساسینی داغیدا بیلر و بونو یونگول و آسیلی بیر دیله چئویره بیلر. باشقا یاندان تورکیه تورکجهسینی اساس قویوب خالقا یاد اولان کلمهلردن ایستیفاده ائتمک دیلیمیزی مهجور و اوخوجوسوز ائده بیلر.
من اؤزوم شخصا آلپ ار تونقا بیین بو حرکتلرینی (ویکینی باغلاتدیرماغا هدهلهمک، بورانی اؤزگهلره پیسلهمک و ...) اصلا بینمیرم، چونکو تام خوش نیت بیر آدام هئچ واخت بئله حرکتلره ال وورماز. هدفین خئیردیرسه گل چالیش بورانی یوکسلت، یوخسا بئله رئاکسیونلار باشقا منفی نیتلردن پرده گؤتوردوگو کیمی تفسیر ائدیله بیلر. من تکلیف ائدیرم آلپ ار تونقا بی گرک ائتدیکلری بو ایشلره گؤره بوتون آذب ویکیچیلردن عوذر دیلهیه و منطیقی بحثین تکجه چیخیش یولو اولماسینی قبول ائده.
من اؤزوم ایلغیم بیین یازی طرزینی چوخ بَیَنیرم. نه ایفراط گؤرسنیر نه تفریط. آرسلان تگین قاضی بی و آردا بیدن ده ریجا ائدیرم بیزیم اؤز تورکجه طرزیمیزی یازیلاریندا داها چوخ ایشلتسینلر و بئلهلیکه بورانین مهجور قالماسینین قاباغینی آلسینلار (هدف بوردا دیلی چیلخا گؤسترمک ایله باشقا خالقلارا پوز وئرمک اولماسین). هامیدان تشکور ائدیرم. Matreeks (دانیشیق) ۶ جولای ۲۰۱۶، ساعت ۲۲:۴۱ (UTC)
- وارلیق درگیسی و ادبی یازارلاریمیزین یازی طرزینی معیار تۇتماق چوْخ گؤزل بیر فیکیردیر؛ بۇنلاری اساس تۇتارساق یازی طرزی مسألهسینی دۆزگون بیر شکیلده حل ائده بیلریک. حؤرمتله --Ilğım (دانیشیق) ۷ جولای ۲۰۱۶، ساعت ۱۸:۱۲ (UTC)
سالام. بوتون بو یوروجو بحثی اوخودوم. منجه ده وارلیق درگیسینی رهبر توتماغیمیز یاخشی فیکیردیر. من عسگرم. سیز نه تصمیم توتسانیز من وارام. باجاردیغیم قدر او تصمیمه سایغیلی اولماغا چالیشاجاغام. حؤرمتله Rostamxani (دانیشیق) ۲۷ اوْکتوبر ۲۰۱۶، ساعت ۱۹:۰۴ (UTC)
Arda Arpaçaylı[دَییشدیر]
سلاملار حؤرمتلی ایدارهچیلر بۇ ایشلدن منه بوْردا توْخونوب دیر و منجه اۇزون مۇدتلی بۇلوک اوْلا بیلر .زحمتدیر یئتیشینE THP (دانیشیق) ۶ اوْکتوبر ۲۰۱۶، ساعت ۰۷:۱۲ (UTC)
- نه بؤیوک اوزونتو!! عالیجناب E THPـه توخونولموشدور!! منه ایفتیخار دیر تورکجه ویکیپدیانین گلیشمهسینی ایستَمَینلر منی بیر داها بلوک ائتسینلر. --Arda Arpaçaylı (دانیشیق) ۶ اوْکتوبر ۲۰۱۶، ساعت ۱۰:۲۹ (UTC)
Arda Arpaçaylı بی بۇرادا یازدیغینیز سؤز بئله یانلیش بیر حرکتدیر٬ سیز بۇ دانیشیقلاردا نزاکت قۇراللارینی نئچه دفعه پوْزموشسونوز. بۇنا گؤره ۳ گۆنلوک باغلانیرسینیز٬ لۆطفاً بۇندان سوْنرا قانونلارا داها چوْخ سایغی گؤسترینیز. حؤرمتله --Ilğım (دانیشیق) ۶ اوْکتوبر ۲۰۱۶، ساعت ۱۵:۰۱ (UTC)
محمد حنفیه مچیدلری گونئی آزربایجاندا مقالهسی[دَییشدیر]
سلاملار، «محمد حنفیه مچیدلری گونئی آزربایجاندا» مقالهسینده وئریلن قایناقلار یازیلان سؤزلرین هئچ بیرین تصدیق ائتمیر. آیپییله دییشیکلیک ائدن ایستیفادهچی قایناق وئرمهدن یانلیش مطالیبی مقالهیه آرتیریر. بو دلیللر اۆچون مقالهنین قورونماسین ایدارهچیلردن ایستهییرم. یا یازیلار سیلینمهلیدیرلر یا دا قایناق یانلیشلیغی شابلونو قالمالیدیر.--Arslanteginghazi (دانیشیق) ۲۰ اوْکتوبر ۲۰۱۶، ساعت ۰۶:۵۷ (UTC)
تکجه تایید اولونموش ایشلدن لر دییشدیر ائده بیلرلر ایر بوندان آرتیق قوروماق لازیم اولسا دئیین ایداره چی لر دییشدیرمه سینه یولاندیریم--Amir a57 (دانیشیق) ۱۶ دسامبر ۲۰۱۶، ساعت ۰۶:۳۴ (UTC)
2.186.193.209 یارادان مقالهلر[دَییشدیر]
سلاملار، عزیز ایدارهچیلره یورولمایاسیز دئییرم. 2.186.193.209 یارادان مقالهلر ویکی قۇراللارینا گؤره اویغون دئییللر. مقالهلرین سیلینمهسین دیلهییرم.--Arslanteginghazi (دانیشیق) ۱۳ نوْوامبر ۲۰۱۶، ساعت ۱۹:۱۷ (UTC)
چشم ایندی باخیم تاریخچه سینده نه واردی سیلیم--Amir a57 (دانیشیق) ۱۶ دسامبر ۲۰۱۶، ساعت ۰۶:۳۱ (UTC)
ایشلدن:Maxeeder[دَییشدیر]
سلام حورمتلی ادمینلر. بو ایشلدن تذکورلره باخمایاراق کؤچورمه ایله غیرایستاندارد و یازی قوراللاری پوزان مقاله یاراتماغا ایدامه وئریر. اوندان علاوه ایشلدن هئچ دانیشیغا جواب وئرمه مسیندن تورک اولماماغی احتیمالی واردیر. مقاله لرینین ساییسی چوخ اولدوغو اوچون دوزلتمک چوخ وخت آپارابیلر. صلاح گؤرسز هامیسینی سیلین.--Sawalan (دانیشیق) ۲۴ نوْوامبر ۲۰۱۶، ساعت ۰۸:۱۹ (UTC)
آیپیلارین باغلانماسی[دَییشدیر]
آیپی ایله مقاله یاراتماق ویکیمیزین ایشلدیچی سایی چوخالینجا باغلانمالیدیر. اؤزونوز وضعیتی گؤرورسوز. ایدارهچیلر بونون اۆچون بیر ایستک یازیب ویکینین یوخاری ایدارهچیلرینه یوللاسینلار. --Arslanteginghazi (دانیشیق) ۷ دسامبر ۲۰۱۶، ساعت ۰۷:۴۴ (UTC)
سلام حؤرمتله.سیز هارداسینیز؟ بو موختلیف آیپیلرله مقاله یارادانین قاباغین آلماسانیز آرتیق چالیشمایاجاغام یازمیشدیم. هئچ قولاق آسان اولمادی. باخین بونون مقالهسینه لاریسا (اویدو) . فارسجادان ترجومه ائدیب یازیر اینگیلیس دیلی. نه قدر ترجومهده یانلیشلاری وار. هردن اوقدر دییشیر جوملهنی کی تام باشقا بیر شی آلینیر. یانلیشلارین ساوادیم یئتدیکجه دوزلتمیشم البته. قاباقکی واریانتا باخین اینگیلیسجه ایله موقاییسه ائدین. چوخ ساغ اولون. Rostamxani (دانیشیق) ۹ دسامبر ۲۰۱۶، ساعت ۱۹:۴۰ (UTC)
بو سؤزه هله ده بیر جاواب گلمهییب. من هله ده سیزین رئاکسیانیزی گؤزلهییرم. من اوشاق دئییلم کوسوب گئدم اونا گؤره ده صبیرله سیزین نه ائدهجهیینیزی گؤزلهییرم. حؤرمتله Rostamxani (دانیشیق) ۱۶ دسامبر ۲۰۱۶، ساعت ۱۷:۰۲ (UTC)
- عزیز و حؤرمتلی ویکیچیلر بۇ موشکول اۆچون بیز بوندان قاباق موراجیعت ائدیب و ایستگیمیزی وئرمیشیک .--E THP (دانیشیق) ۱۸ دسامبر ۲۰۱۶، ساعت ۰۷:۳۴ (UTC)
سیلینمهلی[دَییشدیر]
حورمتلی ایدارهچیلر لوطفا ویکیمیزین حیثیتی قورونماسی اۆچون تئزراق بو قایداسیز مقالهلری سیلین:
اینمرکار و آراتا - آرامی درباری دری - هلنیسم (کولتور) - آرامی (کولتور) - آرسنیک - آسوره_لر - آصف بن برخیا - مقداد_بن_اسود - علی_ناظم - راس جولیات (قالوت رئیسی) - اوشین (سریال) - شینزو_آبه - مشهد_اردهال - هلنیسم - بئشینجی شامشی آداد - آشوریلر - اوچونجو سالمانسر - پوریم - هامان آچاچی - صدف_طاهریان - سعید_امامی - ایستر (کیمسه) - آقا بزرگ تهرانی(آقا بؤیوک تهرانلی) - آقتاب یزد (قازئته) - آمونیاک - آمونیوم - آمونیوم کربونات - شعیرات اوچاق یوردو - آنته (اویدو) - آوتوموبیل_مارکالاری - آپولو 11 - آی باتان - آیرودینامیک - اؤلکر(اولدوز شکیلی) - ائل دورادو - ابراهیم_(پیغمبر) - ابراهیمی دینلرابراهیم_بن_مالک_اشتر - ابوالحسن_بنی_صدر - اتانول - ناهید - فارسی_آرامی_دیلی - هلنیسم (کولتور) - سولطان و چوبان (سریال) - چینار (عجب شیر) - شهاب_4_(موشک) - شهاب_3_(موشک) - جی_بی_یو_43_/بی_بومب - علی_بن_یقطین - احمد_جنتی - احمد_قوام - اربیل - اریدو - اسکای نت (ترمیناتور)
--آلپ ار تونقا✉ ۲۲ آوریل ۲۰۱۷، ساعت ۰۸:۳۵ (UTC)
سلام، دوزدور آیری ویکیلرده واردیر، آنجاق قایداسیز و ویکیمیزین حیثیتینه ضربه ووراندیر و ویکیلشدیرنده ده قایتاریر و وقتیمیزی هئچه آلیر. هئچ کیمسه ویکیلشدیرمهلری اۆچون قاباغا توشمور و گئتدیکجه چوخالیر. سیز ویکیلشدیریب، تئز تئز قایتارماغا حوصله و وقتینیز اوْلورسا قویون قالسین، یوْخسا سیلیب یادا ان آزی آی پی قاباغیندا سوْنسوز قورویون.--آلپ ار تونقا✉ ۲۶ آوریل ۲۰۱۷، ساعت ۰۸:۴۲ (UTC)
آی بالا خارابکارلیقلاری قایتارماقدان یورولدوق. بونلاری سیلین یوخسا قورویون یادا حوصلهنیز اولمازسا ایدارهچیلیکدن استعفا وئرین.آلپ ار تونقا✉ ۲ مئی ۲۰۱۷، ساعت ۱۷:۰۲ (UTC)
دۆز دئییر دا حوصلهنیز یوْخدو و تۆرکجه ویکیپدیادا چالیشماقدان سوْیویوبسوز ایستعفا وئرین چیخین گئدین آلله سیزدن راضی اوْلسون. هله بو مئیداندا دیَرلی چالیشانلار وار ایشی بۇنلارا تاپشیرین .195.181.66.23 ۳ مئی ۲۰۱۷، ساعت ۱۸:۴۷ (UTC)
گیریش[دَییشدیر]
سلام حؤرمتلی ایدارهچیلر. من روستمخانییم. اؤز حسابیما گیریش ائده بیلمیرم. یازیر سیزین اوتورومونوز سیلینیب یا واختی قورتاریب. 188.213.105.188 ۲۷ آوریل ۲۰۱۷، ساعت ۱۲:۵۵ (UTC)
بو ویکیپدیانین مدیریت بؤلمهلرینده گئتمیش گئنیش سهولردن دولایی حیرته گلدیم. دئمک اولار منولارین بیر چوخو یانلیش و یا قوندارما بیچمده دیلیمیزه چئوریلمیشدیر. مدیرلرین بیری ایله خصوصی دانیشاماق ایستردیم. سایغیلارلا ایواز طاها eyvaztaha@gmail.com— بو ایمضاسیز یازی Eyvaz taha (دانیشیق • چالیشمالار) طرفیندن آرتیریلمیشدیر.
- سلاملار حؤرمتلی ایواز طاها بَی. خوْش گؤردوک. ویکی پدیا آچیق بیلیلک لیک اوْلاراق ایشلدنلر طرفیندن دَییشیلیر و بللیدیر کی سیزین کیمی بؤیوکلریمیزین اوْلماغیلا داهادا دوْغرو یوْلدا چالیشمالارا یؤنله بیلر. اؤنریلرینیزی بیزدن اسیرگهمهیین. درین حؤرمتله--Ebrahimi-amir (دانیشیق) ۱۲ نوْوامبر ۲۰۱۷، ساعت ۱۹:۴۱ (UTC)
- سلام. بیزه قوشولون ایشلدن:Eyvaz taha[۱۶].E THP (دانیشیق) ۱۵ نوْوامبر ۲۰۱۷، ساعت ۰۶:۳۴ (UTC)
دَییشدیرمه چتینلیکلری[دَییشدیر]
یازی یازاندا «خاخامنشلر»!!! ایملاسینا اوخشارلیق اوچون دَییشدیرمهیه ایمکان وئرمیر. هانسی سوزگهجی دَییشدیریبسیزسه بیلمیرم.--Ebrahimi-amir (دانیشیق) ۲۶ فوریه ۲۰۱۸، ساعت ۰۹:۱۳ (UTC)
- سایین Ebrahimi-amir بی ایطیلاع وئردیگینیز اۆچون تشکور ائدیریم، بۇنلار هامیسی سوسان یاندیردیغی اوْددور، سۆزگجلرین 99٪ نون هدفی سوسانین اۇیدوردوغو سؤزجوکلر و یامانلامالارین قارشیسین آلماغا قۇشولوب، شوکور الله-ا بیر مۆدتدیر بیلهسیندن خبر یوْخدو. حؤرمتله M.XIII (دانیشیق) ۲۶ فوریه ۲۰۱۸، ساعت ۱۲:۱۷ (UTC)
پانفارسلارینان نجور چالاق ویکی فارسیدا؟[دَییشدیر]
یولداشلار بوردا مودور اولان ویکی فارسیدادا قودرتی وار یا یوخ؟ بولارینان بیجرنمیرم هر نه آغیزلاریندان چیخیب مقاله لرینده یازیبلار.IamDefender2 (دانیشیق) ۱۰ مارس ۲۰۱۸، ساعت ۰۲:۵۴ (UTC)
- سلام آذربایجانلی یولداش، جاواب منفی دیر، هر ویکیپدیانین مودورو فقط او ویکیپدیادا ایختیاراتا صاحیبدیر. چوخ تاسوفو وار کی پان فارسلارین همیشهکی ایشلری بودو و هر مطلب مزاجلارینا خوش گلمهسه اونو سیلیب، دَییشیب یا جعل ائدرلر. البته(IamDefender،IamDefender1،IamDefender2) سیزین بعضی ویرایشلرینیزین منبعی موجود دئییلدی و خارابکارلیق اساسیندا سیزین بلاک اولماغیزا سبب اولموشدور. یعنی مثلاً دریای سیاه-ی دریای بزرگ-ا تغییر وئرمک رفرنس و منبعسیز اولماز. هرچند کی پانفارسلار اکثراً منبعی اولان مطلبلری ده ضررلرینه اولان زامان تحمول ائتمزلر و حذف ائدرلر. ایشین آغلامالی یئری بوردادی کی بیر تعداد آذربایجانلی (یا اصالتاً) فارسی ویکیپدیادا تورکلرین اصیل دوشمنی اولوبلار و حتی موتعصب پانفارسلاردان دا سیبقت آلیبلار. هر حالدا موعتبر منبعینیز اولسا شاید بعضی کیچیک و اهمیتسیز مقالهلری ویرایش ائدهبیلهسیز آمّا اهمیتلی مقالهلری ابداً. چوخ ساغ اول M.XIII (دانیشیق) ۱۰ مارس ۲۰۱۸، ساعت ۱۲:۵۹ (UTC)
اسنلر سایقیلار قارداش چوخ حییف اولدو دوزدو اله دیر ایلک دونه منبع ورمه ییردیم آمما سورالار بو [۱۷][۱۸][۱۹] دییشیکلرده چیخاقلاری آرتیردیم آمما گینه سیلدیلر تعدادیمیز اوردا چوخالسا اوز آرامیزدان مودور سچیب ایش قاباغا آپارا بیله ریک؟ اوزوده ایستمیزم اوردا مقاله یازاق اونلارین ویکیلری پیشرفت الیه یالنیز ایستیرم اولار یازدیقلارین دییشیب چویرک. باغیشلا واختینی آلیرام. IamDefender4 (دانیشیق) ۱۰ مارس ۲۰۱۸، ساعت ۲۲:۲۶ (UTC)
- یئنیدن سلام،بوجور سایتلاردان فارس ویکیپدیاسیندا منبع وئرمک [۲۰] [۲۱] [۲۲] محالدیر اونلارین نظرینده بو سایتلار موعتبر دئییل، سانکی دینسیزه قورآن آیهسینیدن شاهید گتیرهسن. تعدادیمیزدا چوخالسا مودور سئچیلمهمیز چوخ چتیندیر، چونکو ائله صرف بوکی بیر کاربر فارس ویکیپدیادا تورکلره و پانتورکلره طرف چالیشیر خائن و نوفوذی آدلانیر و سابقهسینه گؤره مودور اولماسی فعلی حالدا تقریبا محالدیر. ائله کافیدیر کی بیری بیر کیچیک ویرایش ائده آناً باغلانار بونا گؤره هئچ تورک کاربر اوزون مودت بیر کاربری حسابی ایله چالیشا بیلمیر و یئنی حساب یاردسا دا دوباره باغلانیر و مقاله قفل ائدیلیر. سیزین نظرینیزه بو وضع ایله بیر کاربر نئچه مین ویرایش حدنصابینا چاتابیلر؟ نئچه مین ویرایشی اولمایان کاربر مودور اولا بیلمز. مثلاً سیزین اؤزونوز فارس ویکیپدیادا بیر کلمه یازیرسیز یا سیلینیر یا دییشدیریلیر. آنجاق تورک بارهسینده یازماق ایستهسز ترجیحا اینگلیسی دیلینده اولان تحقیقی، دانیشگاهی سایتلار، Google books و آنلاین دایرهالمعارفلر (بریتانیکا-ایرانیکا....) ، The World Factbook (CIA) کیتابی ، علمی -خبری ژورناللار (اشپیگل،تایمز،هافینقتون پوست،BBC،VOA....) و موختلف تاریخی و علمی کیتابلاردان ایشلهده بیلرسیز بئله بیر منبعلر 75٪ ایحتیمالی قبول اولا. حؤرمتله M.XIII (دانیشیق) ۱۱ مارس ۲۰۱۸، ساعت ۱۱:۴۸ (UTC)
- دوز بویویورسوز گرک چوخلو آدام چوخ زامان قویسون اوردا تا بیر یره چاتاق اودا عملا ویکی فارسینین نفعینه اولار اله اوز ویکیمیزده چالیشساق یئی دیر چوخ ساغ اولون. IamDefender8 (دانیشیق) ۱۲ مارس ۲۰۱۸، ساعت ۰۲:۱۹ (UTC)
دییشمک و گونده گونده مقاله لری چویرمک یاخجی دییل بلکه مقاله آرتیرماق ویکی میزی قاباغا آتاجاق.[دَییشدیر]
سایقیلی قارداشلار من تزه ویکی پدیا دا اویه اولموشام و ایندیه تک بیلمه ییردیم تورکجه ویکی وار بوتوو یولداشلاریمیدا بورا چاغیراجاغام اوسته چی یازیلاری هابله نچه یازینی اوخویاندان سورا احساس الیرم او کوردلردن کی تورکو بیلیرلر بوردا نفوذی وار نچه عیللته گوره: 1.ویکی فارسیدا ساتیلمیش و ساتقین صراحتا و علنا تورک خالقینان دوشمن اولان آدمینلرینن ایلگیلری اولدوغونا گوره کی او ساتقینلاردان بیری ده بنده نی اوردا بلاک الییب. 2.تورکجه ویکینین حذف اتمسین مطرح الییب و اونا چالیشمالارینا گوره نییه کی بو ویکینین نقدیرده ایشتیباهی اولسا حذف اولمالی دییل و هیچ آذربایجانلی و آذربایجان سوه ن بونو ایستمز. 3.مقاله لری آرتیرماقدان چوخلوجا ویرایش المک و دییشمک نیه کی بو ایش علنا یانی دوشمنچیلیک و هله لیک مقاله لریمیزین کیفیتی چوخ اونملی دییل بلکه کمیتی و تعدادی چوخ اولمالاری اونملی دیر مقاله لری بوللوقجا ویرایش المک و دییشمک تورکجه ویکیمیزین ضررینه دیر. او اوچون عزیز آدمینلردن درخواستیم بودور هر کس ویرایش اتسه محدود الیین بیله سین و اجازه ویرمه یین یالنیز اوز باشیمیزا دولاناق و قاباغا گیدنمیک اوندان سورا یولداشلاردان گیلایه بودورکی لوغت اوستونده دویوشمکلری واردیر من بیلمیرم پایتختینن باشکندین نه فرقی وار یا آلاننان میدانین نه چشیتی وار بونلار هامیسی تورکجه دیلر اوننان آرتیق بیر لوغت تورکوده اولماسا و یا چیلخا تورکونو میللتیمیز بیلمه سلر گینه بیربیریمیزه گرک داش آتمایاق باخین فارسجا ویکیه بیردنه آغیللی سوز یوخدور آمما مقاله لرینین چوخلوغو باعیث اولوب بیزدن قاباق اولسونلار دوسلار هر کس نجور یازیر قویون یازسین یالنیز یازماق و یازیلاری چوخالتماق هدف دیر مقاله تعدادی چوخ اولسا آزجاق سوزلری میللتیمیز باشا دوشمه سه لرده عیبی یوخدور بیزیم بیر یولوموز وار بیر بیریمیزینن ساواشماقدان دوشمنله ساواشماق من یقینا اعتیقادیم وار بوتوو عربجه فاسجا اینجیلیزجه لوغتلر تورکجه دن آلینیبلار بونودا اوزومدن دمیرم بو یاواش یاواش کشف اولونور تلقیرام برنامسینده @turk_sozcukler کانالینا باخساز گوررسیز اورنک اوچونده بیر لوغت یازیرام بورا دورماق فعلیندن دوراق واریمیز اینجه لشیب اولوب دیرک همان سوز فارسجادا درخت و اینجیلیزجه ده tree سوزونه بدل اولوب اونا گوره کلمه اوستونده ساواشماغی بینمیرم باغیشلایین باش آغریسی ورمکدن. IamDefender8 (دانیشیق) ۱۲ مارس ۲۰۱۸، ساعت ۰۲:۳۹ (UTC)
- سلام IamDefender ، لوطفاً هئچ کسه نوفوذی، کورد، فارس و... آد قۇیمایین. اۆستدهکی بحثلر ده اگر تورکجه ویکینین باغلاماغیندان سؤز گلسه آجیق و عصبانیت اۆزوندن و اوزامانکی آدمینلرین اۆستونه فیشار و باسقی گتیرمک اۆچون دئییلیب یوْخسا ویکی باغلاتدیرماق (!) بو سادهلیکده دئییل. هرحالدا هر کورد، فارس یا (ساتقین تورک) یا هر کیم اولورسا اولسون، قانونلار اساسیندا بیزیم ویکیمیزده چالیشماغا آزاددیر چونکو بورا فارس فاشیستلرینین ویکیپدیاسی دئییل، هر کسین عقیدهسی اؤزونه مربوطدور. بیرده موثبت و ایصلاحی دییشدیرمک ویکینین ضررینه دئییل کی خئیرینه دیر، هرکس اؤز باشینا لوغت چیخارتسا، یارادسا، قوشسا ایشیمیز علمی و ادبی و استاندارد اولماز. بلی کلمه اۆستونده ساواشماق دا یئرسیزدیر و منجه اعتیدالی ساخلاساق بیر موشکول قاباغا گلمز. البته کلمه لرین اتیمولوژیسی ده بیزیم صلاحیتده دئییل ایشی بیلنینه بوراخساق داها یاخشیدیر. سونوندا دا تورکجه ویکیپدیا اؤز ائوینیزدیر و خوش گلیبسیز.M.XIII (دانیشیق) ۱۲ مارس ۲۰۱۸، ساعت ۰۸:۱۷ (UTC)
I need help reviewing a Global RFC[دَییشدیر]
Can you please review the draft and give me some feedback about how to improve it? Thank you.
MassMessage sent by Micru on ۷ ژوئن ۲۰۱۸، ساعت ۱۸:۰۰ (UTC)
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab eng_Latn eng_Latn eng_Latn